เจ้าชายลูทวิชแห่งบัทเทินแบร์ค

จอมพลเรือ หลุยส์ อเล็กซานเดอร์ เมานต์แบ็ตเทน มาควิสแห่งมิลฟอร์ด ฮาเวน () หรือนามเดิมคือ ลูทวิช อเล็คซันเดอร์ แห่งบัทเทินแบร์ค () เป็นอดีตขุนนางเยอรมัน ซึ่งต่อมาได้เสกสมรสกับเจ้าหญิงวิกตอเรีย ลูทวิชเป็นพระราชนัดดาในสมเด็จพระราชินีนาถวิกตอเรีย จึงได้ฐานะเป็นเจ้าเยอรมัน ต่อมาทรงสละฐานันดรฝ่ายเยอรมันทั้งหมดและรับตำแหน่งขุนนางอังกฤษ

พระประวัติ 
ลูทวิช อเล็คซันเดอร์ ฟอน บัทเทินแบร์ค  ประสูติที่เมืองกราซ จักรวรรดิออสเตรีย เมื่อแรกประสูติมีพระนามว่า ลูทวิช อเล็คซันเดอร์ แห่งบัทเทินแบร์ค เป็นพระโอรสองค์โตที่ประสูติจากการสมรสต่างฐานันดรในอเล็คซันเดอร์ เจ้าชายแห่งเฮ็สเซิน-ดาร์มชตัท กับเคานเตสยูลีอา ฟอน ฮอเกอร์ และด้วยทรงเป็นบุตรที่เกิดจากการสมรสต่างฐานันดรนี้เอง ทำให้พระองค์ไม่อาจสืบทอดบรรดาศักดิ์ของพระบิดาในแกรนด์ดัชชีเฮ็สเซินได้ตามระบบขุนนางสืบตระกูล ทำให้ทรงได้บรรดาศักดิ์เมื่อแรกประสูติเป็น กราฟ ฟอน บัทเทินแบร์ค แทนตามบรรดาศักดิ์ของฝ่ายพระมารดา อย่างไรก็ตามในสิ้นปี 1858 ทรงได้รับสถานะเป็นเจ้าโดยอัตโนมัติ จากการที่พระมารดาได้รับการสถาปนาเป็นเจ้าหญิงแห่งบัทเทินแบร์ค ตามโองการของหลุยส์ที่ 3 แกรนด์ดยุกแห่งบัทเทินแบร์ค ซึ่งเป็นพระอนุชาของพระสวามีของพระนาง

ลูทวิช อเล็คซันเดอร์เข้ารับราชการในราชนาวีอังกฤษในวันที่ 3 ตุลาคม 1868 เมื่อพระชนมายุได้ 14 ชันษาและทรงกลายเป็นคนในบังคับของอังกฤษโดยอัตโนมัติ และในอีกยี่สิบปีต่อมาในเดือนกันยายนปี 1883 สมเด็จพระราชีนีนาถวิกตอเรียทรงแต่งตั้งพระองค์มาประจำการบน เรือหลวงวิกตอเรียแอนด์อัลเบิร์ด ซึ่งเป็นเรือหลวงส่วนพระองค์ ต่อมาในเดือนเมษายน 1884 เจ้าชายลูทวิช อเล็คซันเดอร์ ก็ได้ทำการเสกสมรสต่อหน้าพระพักตร์กับเจ้าหญิงวิกตอเรียแห่งเฮสส์และไรน์  พระธิดาองค์โตในเจ้าหญิงอลิซซึ่งเป็นพระราชธิดาพระองค์ที่สองในสมเด็จพระนางเจ้าวิกตอเรีย

ในปี 1917 ลูทวิชรับพระราชโองการของพระเจ้าจอร์จที่ 5 สละฐานันดรศักดิ์ฝ่ายเยอรมันทั้งหมด และเปลี่ยนนามสกุลจาก "บัทเทินแบร์ค" เป็น "เมานต์แบ็ตเตน" พระเจ้าจอร์จยังทรงแต่งตั้งเขาเป็นขุนนางอังกฤษที่ตำแหน่ง มาร์ควิสแห่งมิลฟอร์ดเฮเฟน, เอิร์ลแห่งเมดินา และไวเคานต์อัลเดอร์นีย์ นอกจากนี้ยังดำริจะแต่งตั้งเป็นขุนนางชั้นดยุก แต่เซอร์เมานต์แบ็ตเตนปฏิเสธตำแหน่งดยุก

ฐานันดร

อ้างอิง

แหล่งข้อมูลอื่น 

บุคคลที่เกิดในปี พ.ศ. 2397
บุคคลที่เสียชีวิตในปี พ.ศ. 2464
เจ้าชายอังกฤษ
ตระกูลบัทเทินแบร์ค
ทหารเรือชาวสหราชอาณาจักร
จอมพลเรือชาวสหราชอาณาจักร
ขุนนางอังกฤษ
ชาวอังกฤษเชื้อสายเยอรมัน